ᱤᱢᱨᱟᱱ ᱠᱷᱟᱱ

ᱤᱢᱨᱟᱱ ᱚᱦᱢᱚᱫ ᱠᱷᱟᱱ ᱱᱤᱭᱟᱡᱤ (Urdu: عمران احمد خان نیازی‬; ᱡᱟᱱᱟᱢ ᱕ ᱚᱠᱴᱳᱵᱚᱨ ᱑᱙᱕᱒) ᱯᱟᱠᱟᱥᱤᱛᱟᱱ ᱨᱟᱡᱟᱹᱨᱤ ᱨᱤᱱᱤᱡ ᱢᱟᱱᱚᱛᱟᱱ ᱜᱚᱢᱠᱮ ᱟᱨ ᱟᱭᱟᱨ ᱠᱨᱤᱠᱮᱴ ᱠᱷᱮᱞᱚᱱᱰᱤᱭᱟᱹ ᱟᱨ ᱱᱤᱛᱚᱜᱤᱡ ᱟᱨ ᱵᱟᱝ ᱒᱒ ᱟᱱᱝ ᱯᱟᱠᱤᱥᱛᱟᱱ ᱢᱟᱨᱝ ᱢᱚᱱᱛᱨᱤ ᱠᱟᱱᱟᱭ  ᱾

ᱱᱚᱣᱟ ᱥᱟᱶ ᱯᱟᱠᱤᱥᱛᱟᱱ ᱛᱮᱦᱮᱨᱤᱠᱼᱮᱼᱤᱱᱥᱟᱯᱷ ᱨᱤᱱᱤᱡ ᱪᱮᱭᱟᱨᱢᱮᱱ ᱠᱟᱱᱟᱭᱟ  ᱾ ᱚᱱᱟ ᱞᱟᱦᱟ ᱨᱮ ᱒᱐᱐᱒ ᱠᱷᱚᱱᱼ᱒᱐᱐᱗, ᱒᱐᱑᱓ ᱠᱷᱚᱱ ᱒᱐᱑᱘ ᱫᱷᱟᱹᱵᱤᱡ ᱯᱟᱠᱤᱥᱛᱟᱱ ᱡᱟᱹᱛᱤᱭᱟᱹᱨᱤ ᱟᱥᱮᱢᱵᱞᱤ ᱨᱤᱱᱤᱡ ᱢᱮᱢᱵᱚᱨ ᱮ ᱛᱟᱦᱮᱸᱞᱮᱱᱟ ᱾ ᱟᱡ ᱯᱟᱠᱤᱥᱛᱟᱱ ᱯᱟᱦᱴᱟ ᱠᱷᱚᱱ ᱤᱥᱤ ᱥᱮᱨᱢᱟ ᱫᱷᱟᱵᱤᱡ ᱡᱮᱜᱮᱛ ᱨᱮ ᱪᱨᱤᱠᱮᱴ ᱮ ᱮᱱᱮᱡ ᱞᱟᱜᱼᱟ ᱾ ᱚᱱᱟ ᱛᱟᱭᱚᱢ ᱥᱟᱶᱛᱟ ᱟᱨ ᱨᱮᱸᱜᱮᱡ ᱞᱟᱹᱠᱛᱤ ᱦᱚᱲ ᱠᱚ ᱞᱟᱹᱜᱤᱫ ᱥᱩᱥᱟᱹᱨ ᱵᱷᱟᱹᱞᱟᱹᱭ ᱠᱟᱹᱢᱤ ᱮᱛᱚᱦᱚᱵ ᱠᱮᱫᱼᱟ ᱾ ᱥᱚᱣᱠᱚᱛ ᱠᱷᱟᱱᱚᱢ ᱢᱮᱢᱳᱨᱤᱭᱟᱞ ᱠᱮᱱᱥᱚᱨ ᱦᱚᱥᱯᱤᱴᱟᱞ ᱟᱨ ᱠᱚᱸᱫᱨᱚᱸᱫ ᱛᱟᱞᱟᱢᱟ, ᱱᱟᱢᱟᱞ ᱢᱟᱨᱟᱝ ᱵᱤᱨᱫᱟᱹᱜᱟᱲ ᱮᱢᱟᱱ ᱮ ᱵᱮᱨᱮᱫ ᱞᱮᱫᱼᱟ ᱾
ᱤᱢᱨᱟᱱ ᱠᱷᱟᱱ ᱑᱙᱕᱒ ᱥᱟᱞ ᱨᱮ ᱯᱩᱱᱡᱟᱵ ᱯᱚᱱᱚᱛ ᱞᱟᱦᱳᱨ ᱨᱮᱱᱟᱜ ᱢᱤᱫ ᱯᱟᱥᱛᱩᱱ ᱜᱷᱟᱨᱚᱸᱡ ᱨᱮ ᱡᱟᱱᱟᱢ ᱞᱮᱱᱟᱭ᱾ ᱞᱟᱦᱳᱨ ᱨᱮᱱᱟᱜ ᱮᱭᱤᱴᱪᱤᱥᱚᱱ ᱠᱚᱞᱮᱡ ᱨᱮ ᱯᱟᱲᱦᱟᱣ ᱮᱱᱟᱭ ᱾ᱚᱱᱟ ᱛᱟᱭᱚᱢ ᱤᱸᱞᱚᱰ ᱨᱮᱱᱟᱜ ᱣᱚᱨᱥᱮᱥᱴᱚᱨ ᱨᱮ ᱢᱮᱱᱟᱜ ᱨᱳᱭᱟᱞ ᱜᱨᱟᱢᱟᱨ ᱥᱠᱩᱞ ᱣᱚᱨᱥᱮᱥᱴᱚᱨ ᱨᱮ ᱯᱟᱲᱦᱟᱣ ᱮᱱᱟᱭ ᱾ ᱢᱩᱪᱟᱹᱫ ᱨᱮ ᱳᱠᱥᱯᱷᱳᱰ ᱨᱮᱱᱟᱜ ᱠᱮᱵᱞᱮ ᱠᱚᱞᱮᱡ ᱨᱮ ᱯᱟᱲᱦᱟᱣ ᱮᱱᱟᱭ ᱿ᱟᱡ ᱠᱨᱤᱠᱮᱴ ᱑᱓ ᱥᱟᱞ ᱩᱢᱮᱨ ᱠᱷᱚᱱ ᱮᱱᱮᱡ ᱮ ᱮᱛᱚᱦᱚᱵ ᱞᱮᱫ ᱛᱟᱦᱮᱸᱫ, ᱮᱛᱚᱦᱚᱵ ᱨᱮ ᱟᱡ ᱟᱡᱟᱜ ᱠᱚᱞᱮᱡ ᱞᱟᱹᱜᱤᱫ ᱮ ᱮᱱᱮᱡ ᱞᱮᱫ ᱛᱟᱷᱮᱸᱫ ᱟᱱᱟ ᱛᱟᱭᱚᱢ ᱣᱳᱨᱥᱤᱥᱴᱮᱨᱥᱟᱭᱟᱨ ᱞᱟᱹᱜᱤᱫ ᱮ ᱮᱱᱮᱡ ᱠᱮᱫᱼᱟ ᱿ ᱑᱙᱗᱑ ᱥᱟᱞ ᱨᱮ ᱵᱚᱨᱢᱤᱝᱜᱷᱚᱢ ᱨᱮᱱᱟᱜ ᱮᱡᱵᱟᱥᱴᱚᱱ ᱨᱮ ᱤᱸᱞᱚᱰ ᱵᱤᱨᱩᱫᱷ ᱨᱮ ᱯᱟᱠᱤᱥᱛᱟᱱ ᱡᱟᱹᱛᱤᱭᱟᱹᱨᱤ ᱠᱨᱤᱠᱮᱴ ᱫᱚᱲ ᱯᱟᱦᱟᱴᱟ ᱠᱷᱚᱱ ᱠᱷᱮᱞ ᱮ ᱮᱛᱚᱦᱚᱵ ᱠᱟᱛᱮᱫ ᱑᱙᱙᱒ ᱫᱷᱟᱹᱵᱤᱡ ᱮ ᱜᱷᱮᱞ ᱞᱮᱫᱼᱟ ᱾᱑᱙᱘᱒ ᱠᱷᱚᱱ ᱑᱙᱙᱒ ᱫᱷᱟᱹᱵᱤᱡ ᱫᱚᱲ ᱨᱤᱱᱤᱡ ᱠᱚᱯᱛᱟᱱ ᱮ ᱛᱟᱦᱮᱸ ᱞᱮᱱᱟᱭ ᱾ ᱑᱙᱙᱒ ᱨᱮ ᱦᱩᱭ ᱞᱮᱱ ᱣᱟᱨᱞᱰ ᱠᱚᱯ ᱨᱮ  ᱯᱟᱠᱤᱥᱛᱟᱱ ᱡᱤᱛᱠᱟᱹᱨ ᱨᱮ ᱟᱡᱟᱜ ᱵᱟᱹᱲᱛᱤ ᱮᱱᱮᱢ ᱛᱟᱦᱮᱸ ᱞᱮᱱᱟ Pakistan Test Captaincy record . Cricinfo. Retrieved 18 December 2012.᱾
ᱮᱯᱨᱤᱞ ᱑᱙᱙᱖ ᱨᱮ ᱠᱷᱟᱱ ᱯᱟᱠᱤᱥᱛᱟᱱ ᱛᱮᱦᱮᱨᱤᱠᱼᱮᱼᱤᱱᱥᱟᱯᱷ (ᱢᱮᱱᱮᱛᱺ ᱱᱭᱟᱭ ᱞᱟᱹᱜᱤᱫ ᱯᱟᱠᱤᱥᱛᱟᱱ ᱦᱩᱞ) ᱧᱩᱛᱩᱢ ᱛᱮ ᱢᱤᱫ ᱨᱟᱡᱟᱹᱨᱤ ᱫᱚᱞᱼᱮ ᱵᱮᱨᱮᱫ ᱠᱮᱫᱼᱟ ᱾ ᱚᱱᱟᱨᱮ ᱡᱟ ᱡᱟᱹᱛᱤᱭᱟᱹᱨᱤ ᱟᱹᱜᱩᱣᱟᱹᱱ ᱮ ᱵᱟᱪᱷᱚᱱ ᱮᱱᱟ ᱾ ᱚᱠᱴᱳᱵᱚᱨ ᱒᱐᱐᱒ ᱥᱟᱞ ᱨᱮ ᱟᱡ ᱟᱡ ᱡᱟᱹᱛᱤᱭᱟᱹᱨᱤ ᱟᱥᱮᱢᱵᱞᱤ ᱵᱟᱪᱷᱳᱱ ᱦᱮᱯᱨᱟᱣ ᱨᱮ ᱟᱬᱜᱚ ᱮᱱᱟᱭ ᱟᱨ ᱒᱐᱐᱗ ᱫᱷᱟᱹᱵᱤᱡ ᱢᱤᱱᱣᱟᱞᱤ ᱠᱷᱚᱱ ᱵᱤᱨᱩᱫᱷ ᱥᱚᱦᱚᱫᱤᱭᱟᱹ ᱢᱟᱹᱪᱤ ᱨᱮ ᱫᱩᱲᱩᱵ ᱞᱮᱱᱟᱭ ᱾ ᱒᱐᱑᱓ ᱵᱟᱪᱷᱚᱱ ᱨᱮ ᱟᱨ ᱟᱡ ᱫᱚᱦᱲᱟ ᱯᱟᱨᱞᱤᱭᱟᱢᱮᱱᱴ ᱛᱮ ᱫᱟᱲᱮ ᱮᱱᱟᱭ ᱟᱨ ᱟᱡᱟᱜ ᱫᱚᱲ ᱫᱚᱥᱟᱨ ᱥᱮᱬᱟ ᱫᱚᱲ ᱞᱮᱠᱟᱛᱮ ᱵᱟᱪᱷᱚᱱ ᱞᱮᱱᱟᱭ ᱾ ᱟᱨ ᱠᱷᱟᱱ ᱯᱟᱨᱞᱤᱭᱟᱢᱮᱱᱴᱟᱨᱤ ᱞᱤᱰᱚᱨ ᱞᱮᱠᱟᱛᱮ ᱠᱟᱹᱢᱤ ᱠᱮᱫᱼᱟᱭ, ᱒᱐᱑᱓ ᱠᱷᱚᱱ ᱒᱐᱑᱘ ᱫᱷᱟᱹᱵᱤᱡ ᱛᱮᱥᱟᱨ ᱥᱮᱬᱟ ᱵᱷᱟᱜ ᱮ ᱛᱟᱦᱮᱱ ᱠᱟᱱᱟ ᱾ᱠᱷᱟᱭᱵᱚᱨ ᱯᱟᱠᱷᱛᱩᱱᱠᱷᱟᱣ ᱨᱮᱭᱟ ᱮᱛᱚᱢ ᱯᱟᱪᱮ ᱯᱚᱱᱚᱛ ᱟᱡᱟᱜ ᱫᱚᱲᱼᱟ ᱜᱚᱲᱚ ᱛᱮ ᱯᱚᱱᱚᱛ ᱥᱚᱨᱠᱟᱨ ᱪᱟᱹᱞᱩ ᱞᱮᱱᱟ ᱾ ᱒᱐᱑᱘ ᱨᱮᱱᱟᱜ ᱵᱟᱪᱷᱚᱱ ᱨᱮ ᱟᱡᱟᱜ ᱫᱚᱲ ᱡᱷᱛᱚ ᱠᱷᱚᱱ ᱥᱮᱬᱟ ᱫᱳᱲ ᱞᱮᱠᱟᱛᱮ  ᱯᱟᱠᱤᱥᱛᱟᱱ ᱢᱩᱥᱞᱤᱢ ᱞᱤᱜ ᱱᱟᱣᱟᱡ ᱯᱷᱟᱹᱰᱩ ᱠᱟᱛᱮᱫ ᱡᱤᱛᱠᱟᱹᱨ ᱮᱱᱟᱭ ᱟᱨ ᱡᱟᱦᱟᱱ ᱠᱷᱟᱹᱛᱤᱨ ᱯᱩᱭᱞᱩ ᱫᱷᱟᱣᱹ ᱤᱢᱨᱟᱱ ᱠᱷᱟᱱ ᱯᱟᱠᱤᱥᱛᱟᱱ ᱨᱤᱱᱤᱡ ᱢᱟᱨᱟᱝ ᱢᱚᱱᱛᱨᱤ ᱮᱱᱟᱭ ᱟᱨ ᱟᱡᱟᱜ ᱯᱟᱠᱤᱥᱛᱟᱱ ᱨᱮᱱᱟᱜ ᱛᱮᱦᱮᱨᱤᱠ ᱮ ᱤᱱᱥᱟᱯᱷ ᱫᱚᱲ ᱥᱚᱨᱠᱟᱨ ᱮ ᱵᱮᱱᱟᱣ ᱠᱮᱫᱼᱟ  
ᱥᱤᱨᱯᱟᱹ ᱟᱨ ᱢᱟᱱ
ᱢᱩᱲᱩᱛ ᱚᱱᱚᱞ ᱤᱢᱨᱟᱱ ᱠᱷᱟᱱ ᱧᱟᱢ ᱦᱟᱠᱟᱫ ᱥᱤᱨᱯᱟᱹ ᱟᱨ ᱢᱟᱱ ᱠᱚᱨᱮᱱᱟᱜ ᱛᱟᱹᱞᱠᱟᱹ
ᱛᱷᱚᱠ:ᱮᱥᱤᱭᱳ ᱪᱟᱸᱫᱚ ᱥᱟᱯᱟᱲᱟᱣ ᱒᱐᱑᱘

ᱱᱚᱣᱟ ᱦᱚᱸ ᱧᱮᱞ ᱢᱮ
 ᱤᱢᱨᱟᱱ ᱠᱷᱟᱱᱼᱟ ᱜᱷᱟᱨᱚᱸᱡ
 ᱤᱢᱨᱟᱱ ᱠᱷᱟᱱ ᱡᱮᱜᱮᱛ ᱠᱨᱤᱠᱮᱴ ᱨᱮ ᱢᱚᱬᱮ ᱣᱤᱠᱮᱴ ᱤᱫᱤ ᱨᱮᱱᱟᱜ ᱛᱟᱹᱞᱠᱟᱹ
 ᱠᱷᱮᱞ ᱨᱤᱱᱤᱡ ᱠᱷᱮᱞᱚᱱᱰᱤᱭᱟᱹ ᱥᱤᱨᱯᱟᱹ
  ᱜᱳᱞᱰᱥᱢᱤᱫ ᱜᱷᱟᱨᱚᱸᱡ
  ᱠᱷᱮᱞᱚᱱᱰᱤᱭᱟᱹ ᱜᱚᱢᱠᱮ ᱠᱚ ᱨᱟᱹᱡᱲᱟᱹᱨᱤ ᱟᱹᱢᱟᱹᱞᱤ ᱨᱮ
ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ

 Column archive at The Guardian
 Imran Khan's journey from cricketing Playboy to Politician - Journeyman Pictures
 1990s Interview, Cricketer Imran Khan at Home – thekinolibrary